Ιερόνυμους φαν Άλφεν

Ο Ιερόνυμους φαν Άλφεν (, 8 Αυγούστου 1746 – 2 Απριλίου 1803), ήταν Ολλανδός δικαστής σε μεγάλες πόλεις της χώρας του και πολιτικός αξιωματούχος, που όμως διακρίθηκε ως ποιητής, ιδίως μάλιστα για την ποίηση που έγραψε για παιδιά, συγκεντρωμένη στο τρίτομο Kleine gedigten voor kinderen (Ουτρέχτη 1778-1782).P.J. Buijnsters (επιμ.): Kleine gedigten voor kinderen, Amsterdam 1998, ISBN 9025301746

Ο Ιερόνυμους φαν Άλφεν γεννήθηκε στην πόλη Χάουντα. Τον Ιούνιο του 1793 διορίσθηκε ως «Γενικός Θησαυροφύλακας» (δηλαδή Υπουργός Οικονομικών) της Ολλανδικής Δημοκρατίας, αλλά ως «Οραγγιστής», παύθηκε από τη θέση αυτή εξαιτίας της Βαταβικής Επαναστάσεως το 1795. Πέθανε στη Χάγη σε ηλικία 56 ετών.

Τα ποιήματα του φαν Άλφεν για παιδιά σημείωσαν μεγάλη εκδοτική επιτυχία: Ανατυπώθηκαν δεκάδες φορές και μεταφράσθηκαν στα γαλλικά, τα γερμανικά, τα αγγλικά, τη δυτική φριζική και τη μαλαϊκή γλώσσα. Μελοποιήθηκαν από συνθέτες όπως οι Μπαρτολομέους Ρούλοφς, Ερνστ Χραφ και Κρίστιαν Φρήντριχ Ρούπε.

Παραπομπές

Πηγές
 Το λήμμα «Βαν Άλφεν Ιερώνυμος» στη Νέα Ελληνική Εγκυκλοπαίδεια «Χάρη Πάτση», τόμος 7, σελ. 743

Κατηγορία:Ολλανδοί ποιητές
Κατηγορία:Υπουργοί οικονομικών